Dachau koncentracijos stovykla

Dachau koncentracijos stovykla – koncentracijos stovykla Vokietijoje, Bavarijoje, į šiaurę nuo Miuncheno, prie Dachau miesto, veikusi 1933–1945 m.

Istorija 
1933 m. kovo 10 d. šalia Dachau buvo įkurta pirmoji nacių koncentracijos stovykla. Stovyklos įkūrimo iniciatorius - tuometinis Miuncheno policijos vadas Heinrichas Himleris. 

Pietų Vokietijoje ir Austrijoje Dachau koncentracijos stovykla turėjo apie 150 šakinių stovyklų, bendrai vadintų t. p. Dachau. Pagrindinėje Dachau stovykloje iš viso kalėjo apie 160 000 žmonių, šakinėse – apie 90 000 žmonių. Apie 3200 kalinių mirė, didelė dalis buvo perkelta sunaikinti į stovyklas Lenkijoje. Dachau kalėjo 3250 Lietuvos gyventojų, iš jų 1000 žydų. 180 lietuvių stovykloje žuvo. 

Dachau buvo pirmoji ir svarbiausia koncentracijos stovykla, kurioje vokiečių gydytojai ir mokslininkai atlikdavo medicinos eksperimentus su žmonėmis. 

1945 m. balandžio 29 d. Dachau koncentracijos stovyklą užėmė JAV kariuomenė.

Kaliniai 
Dachau kalėjo:
 Leonas Bliumas, Prancūzijos ministras pirmininkas.
 Antanas Gedgaudas, klebonas.
 Dimitrijus Gelpernas, antinacinio pasipriešinimo Lietuvoje dalyvis, spaudos darbuotojas.
 Zalmanas Giršavičius, zootechnikas, Lietuvos veterinarijos akademijos prorektorius.
Samuelis Grinhauzas, teisininkas, Klaipėdos krašto teismo teisėjas
 Michelis Hofmekleris, Lietuvos smuikininkas, XX a. pirmosios pusės lietuvių pramoginės muzikos populiarintojas.
 Abraomas Kisinas, geobotanikas, gamtos mokslų daktaras.
 Vladimiras Lazersonas, psichologas, psichiatras.
 Boguslavas Lesniodorskis, Lenkijos istorikas.
 Leiba Lipšicas, kraštotyrininkas, Šiaulių žydų bendruomenės veikėjas.
 Leonas Prapuolenis, Lietuvių aktyvistų fronto įgaliotinis. 
 Erdmonas Simonaitis, Mažosios Lietuvos politinis ir visuomenės veikėjas.
 Rudolfas Valsonokas, teisininkas ir žurnalistas

 Žoržas Šarpakas, prancūzų fizikas, Nobelio fizikos premijos laureatas.
 Ona Šimaitė, Vilniaus universiteto bibliotekininkė, pasinaudojusi savo tarnyba, kad pagelbėtų žydams per Antrąjį pasaulinį karą.

Šaltiniai 

Trečiojo Reicho koncentracijos stovyklos